  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 12-тӥ гудырикошконэ «Лудорвай» музей-заповедникын «ГуртFEST» улосвылкуспо фестиваль но Чечы спас ортчоз. Со сярысь элькун тӧролэн но кивалтэтлэн пресс-службазы ивортӥз. Ужрад дышем сямен чечыез вӧсянэн кутскоз, ярмарка но кибашлыослэн урамзы усьтӥськоз. Творческий коллективъёс шествие пыриськозы. Фестиваль улсын вукоез лэзёзы, туэ солы 111 ар тырмиз. Шулдыръяськон семья историослы сӥземын луоз, нош куноос валтӥсь геройёс луозы. Фестиваль луд вылын ӧтем семьяос площадкаоссэс усьтозы, кыкн соос сям-йылолъёссы но яратоно ужъёссы сярысь вералозы: кылсярысь, Мальцевъёслэн азбаразы возёсазы поттэм лэсьтосъёсты басьтыны луоз, Пислэгин дышетӥсьёслэн семьязы гожъяськонъя но чернилаос лэсьтонъя мастер-класс ортчытозы, нош Сергеевъёслэн крезьгуро семьязы калыкез шулдыртоз. Со сяна тунсыко вожвылъяськонъёс радъяськозы, шудонъёсын но мастер-классъёсын площадкаос ужалозы, бадӟым калык хоровод ортчоз. Тужгес но усто какылкылос коллективъёс, соос пӧлын Брангуртысь песянайёс, куноослы шулдыр мылкыд кузьмалозы. Тодэ вайытом, 2022-тӥ арын «ГуртFest» фестивале 2 сюрс 500-лэсь трос адями пыриськиз. Тегъёс: фестиваль Лулчеберет йылолъёс йӧскалыклулчеберет Лудорвай Удмуртия  